
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


30 Αυγούστου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 2971 


ΑΠΟΦΑΣΕΙΣ 

Αριθμ. 2908 _ 

Εφαρμογή προσωρινής τροποποίησης κυκλο¬ 
φορίας - εργοταξιακής σήμανσης-στα τμήματα 
Λάδη διασταύρωση Ζώνης και διασταύρωση Μι¬ 
κρής Δοξιπάρας - Κυπρίνος, στην ΕΟ 53 στο τμή¬ 
μα Λάδη - Κυπρίνος, στα πλαίσια εκτέλεσης του 
έργου «Επισκευή και συντήρηση οδικού δικτύ¬ 
ου Περιφέρειας Ανατολικής Μακεδονίας - Θρά¬ 
κης υποέργο: Αποκατάσταση βατότητας οδικού 
άξονα Λάδη -Κυπρίνος» σύμφωνα με την υπ' αριθ. 
115/2017 απόφαση του Περιφερειακού Συμβου¬ 
λίου Ανατολικής Μακεδονίας και Θράκης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .Το ν. 2503/1997 (ΦΕΚ Α' 107/1997) «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα το 
αρθρ. 186, παράγ. ΣΤ, εδάφιο 18. 

3. Το π.δ. 142/2010 (ΦΕΚ 235/Α727-12-2010) «Οργανι¬ 
σμός Αποκεντρωμένης Διοίκησης Μακεδονίας - Θράκης..». 

4. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α72015 και ΦΕΚ 21/Α721-2-2016) «Εκδημοκρα¬ 
τισμός της Διοίκησης-καταπολέμηση Γραφειοκρατίας και 
Ηλεκτρονική Διακυβέρνηση. Αποκατάσταση αδικιών και 
άλλες διατάξεις» περί Συντονιστή της Αποκεντρωμένης 
Διοίκησης. 

5. Την με αριθ. 14138 (ΦΕΚ 250/τ.Υ.Ο.Δ.Δ./26-5-2017- 
ΑΔΑ: ΩΩ09465ΧΘ7-ΗΜΞ) απόφαση του Υπουργού 
Εσωτερικών «Διορισμός του Ιωάννη Σάββα του Κωνστα¬ 
ντίνου ως συντονιστή της Αποκεντρωμένης Διοίκησης 
Μακεδονίας-Θράκης». 

6. Την με αριθ. 35748/30-05-2017 (ΦΕΚ 35748/ 
30-5-2017) απόφαση του Συντονιστή της Α.Δ.Μ.Θ. «Ανά¬ 
θεση άσκησης αρμοδιοτήτων σε οργανικές σε οργανι¬ 
κές μονάδες της Αποκεντρωμένης Διοίκησης Μακεδο¬ 
νίας-Θράκης και παροχή εξουσιοδότησης υπογραφής 
πράξεων και εγγράφων «Με εντολή Συντονιστή» στους 


προϊσταμένους των οργανικών μονάδων της Αποκε¬ 
ντρωμένης Διοίκησης Μακεδονίας-Θράκης». 

7. Την υπ'αριθ. 54218/11-07-2013 απόφαση Γενικού 
Γραμματέα Αποκεντρωμένης Διοίκησης Μακεδονίας- 
Θράκης με θέμα «Άσκηση αρμοδιότητας έγκρισης απο¬ 
φάσεων Ο.Τ.Α. α' και β' βαθμού περί κυκλοφοριακών 
ρυθμίσεων» (ΑΔΑ: ΒΛ4ΙΡ1Υ-ΠΔΙ). 

8. Το ν. 2696/1999 «Κύρωση του Κώδικα Οδικής Κυ¬ 
κλοφορίας» όπως τροποποιήθηκε με το άρθρο 11 του 
ν. 3082/2001, το άρθρο 46 του ν. 3542/2007 «Τροπο¬ 
ποιήσεις διατάξεων του Κ.Ο.Κ.» και το άρθρο 48 του 
ν. 4313/2014. 

9. Το υπ'αριθ. 15109/13-5-2013 έγγραφο Δ/νσης Οργά¬ 
νωσης και Λειτουργίας ΟΤΑ του Υπουργείου Εσωτερικών 
με θέμα «Εγκρίσεις αποφάσεων συλλογικών οργάνων ΟΤΑ 
που αφορούν μέτρα ρύθμισης οδικής κυκλοφορίας από 
τους Γενικούς Γραμματείς Αποκεντρωμένων Διοικήσεων». 

10. Την με αριθ. πρ. ΔΟΥ 220/15-1 -2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ «Μέ¬ 
τρα ρύθμισης της κυκλοφορίας για την εκτέλεση έργων 
στο οδικό δίκτυο της χώρας-Εφαρμογή των διατάξεων 
του άρθρου 52 του ν. 2696/1999 (Κ.Ο.Κ.)...». 

11. Την Τεχνική Προδιαγραφή Σήμανσης, εκτελού- 
μενων έργων σε οδούς εντός και εκτός κατοικημέ- 
νων περιοχών, όπως εγκρίθηκε με την ΔΙΠΑΔ/οκ/502/ 
1-7-2003 απόφαση Υφυπουργού ΠΕ.ΧΩ.Δ.Ε. και την αρ. 
απόφ. ΔΜΕΟ/Ο/613/2011 «Έγκριση 1) Οδηγιών Μελετών 
Οδικών έργων Κατακόρυφης Σήμανσης Αυτοκινητοδρό¬ 
μων (ΟΜΟΕ-ΚΣΑ), 2) Προδιαγραφών και Οδηγιών Σήμαν¬ 
σης Εκτελούμενων Έργων (ΟΜΟΕ-ΣΕΕΟ)» (ΦΕΚ 905/Β7 
20-5-2011) της Γενικής Γραμματείας Δημοσίων Έργων. 

12. Το ν. 3463/2006 (ΦΕΚ 114/Α78-6-2006) «Κώδικας 
Δήμων και Κοινοτήτων ...». 

13. Τη με αριθ. 115/2017 απόφαση του Περιφερειακού 
Συμβουλίου Ανατολικής Μακεδονίας και Θράκης (ΑΔΑ: 
6ΛΤ77ΛΒ-ΤΜΥ) σχετικά με την έγκριση έκδοση απόφασης 
για προσωρινή τροποποίηση κυκλοφορίας-εργοταξιακή 
σήμανση - στα τμήματα Λάδη - διασταύρωση Ζώνης και 
διασταύρωση Μικρής Δοξιπάρας - Κυπρίνος στην Ε.0.53 
στο Λάδη - Κυπρίνος, στα πλαίσια εκτέλεσης του έργου: 
«Επισκευή και συντήρηση οδικού δικτύου Περιφέρειας 
Ανατολικής Μακεδονίας - Θράκης υποέργο: Αποκατά¬ 
σταση βατότητας οδικού άξονα Λάδη - Κυπρίνος». 

14. Το με αριθ. πρωτ. 11796/14-7-2017 έγγραφο 
Α.Δ.Μ.-Θ./Τμ. Διοικητικού-Οικονομικού Ν. Ροδόπης περί 
ελέγχου νομιμότητας της αριθ. 115/2017 απόφασηςτου 
Περιφερειακού Συμβουλίου Ανατολικής Μακεδονίας και 
Θράκης», (απ ΔΙ.ΠΕ.ΧΩ.Σ 2908/18-07-2017) 

15. Την από Μάιο 2017 μελέτη εργοταξιακής σήμανσης 
της τοπογράφου μηχανικού Β.Δ. Ραπτοπούλου για το 
έργο: επισκευή συντήρηση οδικού δικτύου Περιφέρει¬ 
ας Α.Μ.Θ, υποέργο: Αποκατάσταση βατότητας οδικού 
άξονα Λάδη - Κυπρίνος όπως ελέγχθηκε και θεωρήθηκε 
από την Δ.Τ.Ε. Π.Ε. Έβρου. 

16. Το γεγονός ότι δεν προκαλείται, με την παρούσα, 
δαπάνη στον κρατικό προϋπολογισμό, αποφασίζουμε: 

Την εφαρμογή προσωρινής τροποποίησης κυκλοφορί¬ 
ας - εργοταξιακής σήμανσης - στα τμήματα Λάδη - δια¬ 
σταύρωση Ζώνης και διασταύρωση Μικρής Δοξιπάρας - 
Κυπρίνος στην Ε.0.53 στο Λάδη - Κυπρίνος, στα πλαίσια 
εκτέλεσης του έργου: «Επισκευή και συντήρηση οδικού 
δικτύου Περιφέρειας Ανατολικής Μακεδονίας - Θρά¬ 
κης υποέργο: Αποκατάσταση βατότητας οδικού άξονα 
Λάδη - Κυπρίνος» σύμφωνα με την υπ' αριθ. 115/2017 
απόφαση του Περιφερειακού Συμβουλίου Ανατολικής 
Μακεδονίας και Θράκης (ΑΔΑ: 6ΛΤ77ΛΒ-ΤΜΥ). 

Οι εργασίες που προβλέπεται να εκτελεστούν για την 
αποκατάσταση κάθε είδους βλάβης και φθοράς του οδο¬ 
στρώματος είναι κυρίως εργασίες ασφαλτόστρωσης σε 
όλο το πλάτος της οδού και σε κάποιες περιπτώσεις θα 
προηγηθεί φρεζάρισμα του υπάρχοντος οδοστρώματος. 
Επίσης σε κάποια τμήματα θα γίνει διάνοιξη τάφρων πα- 
ραπλεύρως της οδού και τοποθέτηση διάτρητων τσιμε- 
ντοσωλήνων αποστράγγισης. 

Τα γεωμετρικά χαρακτηριστικά και οι κυκλοφοριακές 
συνθήκες των θέσεων των παρεμβάσεων είναι παρεμφε¬ 
ρή οπότε η σήμανση των έργων στα επί μέρουςτμήματα 
θα αντιμετωπιστεί σαν μία επαναλαμβανόμενη περίπτω¬ 
ση. Το συνολικό πλάτος του καταστρώματος της οδού εί¬ 
ναι 7,00μ και το όριο ταχύτητας ορίζεται στα 50χλμ/ώρα. 

Οι εργασίες θα πραγματοποιούνται τμηματικά και θα 
εκτελούνται στο ημιπλάτος της οδού, για μήκος ζώνης 
έργου τέτοιο ώστε να ολοκληρώνονται κάθε φορά στο 
φως της ημέρας. Το διαθέσιμο - ελεύθερο πλάτος της 
οδού κατά τη διάρκεια των εργασιών περιορίζεται σε 
3,50μ. Το ελάχιστο απαιτούμενο πλάτος για την ταυτό¬ 
χρονη κίνηση δύο ρευμάτων κυκλοφορίας είναι 6,50μ, 
οπότε η διέλευση των οχημάτων θα γίνεται εναλλάξ κυ¬ 
κλοφορία των δύο κατευθύνσεων. 

Λαμβάνοντας υπόψη τα ανωτέρω και σύμφωνα με τις 
Οδηγίες Μελετών Οδικών Έργων, τεύχος 7, η συγκεκρι¬ 
μένη μελέτη προβλέπει σήμανση βασισμένη στο τυπικό 
σχέδιο 2.1.3. «Εναλλάξ κυκλοφορία των δύο κατευθύν¬ 
σεων, εργοταξίων μακράς διάρκειας» για Υπεραστικές 
Οδούς εκτός Αυτοκινητοδρόμων των ΟΜΟΕ-ΣΕΕΟ, με 
τη διαφορά ότι η μείωση του ορίου ταχύτητας γίνεται 
301<ηη/ή από 501αη/ή (αντί 50Ι<ηη/ΐΊ από 701<ηη/1ι), για 
λόγους μεγαλύτερης ασφάλειας. 

Συγκεκριμένα όπως φαίνεται στο συνημμένο σχέδιο 
(ΣΗΜ 1) που συνοδεύει την τεχνική έκθεση, τοποθε¬ 
τούνται οι παρακάτω πινακίδες: 


- Σε απόσταση 400 μ από την περιοχή εκτέλεσης ερ¬ 
γασιών , και στα δύο ρεύματα, πινακίδα αναγγελίας κιν¬ 
δύνου Κ-20 με πρόσθετη ένδειξη 400μ. 

- Σε απόσταση 300 μ από την περιοχή εκτέλεσης ερ¬ 
γασιών , και στα δύο ρεύματα, πινακίδα ορίου ταχύτητας 
50ί<Γη/Η Ρ-32. 

- Σε απόσταση 200 μ από την περιοχή εκτέλεσης ερ¬ 
γασιών , και στα δύο ρεύματα, πινακίδα αναγγελίας κιν¬ 
δύνου Κ6 για επικίνδυνη στένωση οδοστρώματος και 
πινακίδα Ρ-30 για απαγόρευση προσπέρασης, 

- απόσταση 100 μ από την περιοχή εκτέλεσης εργα¬ 
σιών , και στα δύο ρεύματα, πινακίδα ορίου ταχύτητας 
30Ι<Γη/ΐΊ Ρ-32, 

- απόσταση 20 μ, για τη ρύθμιση της προτεραιότητας, 
ρυθμιστική πινακίδα Ρ-5 για το ρεύμα στο οποίο γίνονται 
εργασίες και Ρ-6 στο αντίθετο ρεύμα, 

- στο σημείο έναρξης της περιοχής εκτέλεσης εργασι¬ 
ών, τοποθετούνται πινακίδες υποχρεωτικού περάσματος 
εμποδίου Π-78 και Π77 αντίστοιχα, σε συνδυασμό με 
αναλάμποντες φανούς, 

- σε όλο το μήκος της περιοχής εκτέλεσης εργασιών, 
και στα δύο ρεύματα, πινακίδες υποχρεωτικού περάσμα¬ 
τος εμποδίου Π-78, 

- σε απόσταση 20μ από το πέρας της περιοχής εκτέ¬ 
λεσης έργων πινακίδα τέλους τοπικών απαγορεύσεων 
Ρ-36. 

Η κατασκευή του έργου θα γίνεται τμηματικά. Σε πε¬ 
ρίπτωση που κρίνεται αναγκαίο θα υπάρχει προσωπικό 
σε ρόλοτροχονόμου, με τον κατάλληλο εξοπλισμό (ανα¬ 
κλαστική ενδυμασία, σημαίες κ.λπ.) για την καλύτερη 
ρύθμιση της κυκλοφορίας. Οι προτεινόμενες κυκλοφο- 
ριακές ρυθμίσεις είναι απαραίτητες προκειμένου, με την 
υλοποίηση τους, να εκτελεστούν απρόσκοπτα και με 
ασφάλεια οι εργασίες του υπόψη έργου. 

Η παρούσα απόφαση αυτή χορηγείται με τις εξής προ¬ 
ϋποθέσεις: 

1. Οι κυκλοφοριακές ρυθμίσεις σήμανσης εκτέλεσης 
έργων, οι πινακίδες, (οι θέσεις τους και τα τεχνικά χαρα¬ 
κτηριστικά τους), οι κώνοι, η απόσταση μεταξύ τους, ο 
φωτισμός, η διαμόρφωση των λωρίδων κ.λπ. θα πραγμα¬ 
τοποιούνται σύμφωνα με τα αναφερόμενα στις Οδηγίες 
Μελετών Οδικών Έργων (11 ο σχετικό). 

2. Η τοποθέτηση των πινακίδων θα εφαρμοστεί όπως 
αυτές περιγράφεται στο κεφάλαιο 5. Σχεδιασμός κυκλο- 
φοριακής μελέτης έργου - Περιγραφή σήμανση-ασφά- 
λιση της μελέτης εργοταξιακής σήμανσης και αποτυπώ- 
νονται στο σχέδιο που συνοδεύει τηνΤεχνική Περιγραφή 
(15ο σχετικό). 

3. Οι κυκλοφοριακές ρυθμίσεις που ορίζονται με την 
παρούσα, ισχύουν από την τοποθέτηση των προβλε- 
πόμενων πινακίδων σήμανσης ή και των διαγραμμίσε¬ 
ων στο οδόστρωμα και έως την περαίωση του έργου ή 
έως και των ενδεχόμενων παρατάσεων που πιθανόν θα 
απαιτηθούν. 

4. Ο ανάδοχος εκτέλεσης του έργου υποχρεώνεται 
για την έγκαιρη ενημέρωση του αρμόδιου Τμήματος 
Τροχαίας για την υλοποίηση της κυκλοφοριακής ρύθ¬ 
μισης, σε συνεργασία με το οποίο θα πραγματοποιηθεί 
η υλοποίηση της ρύθμισης. Η χρονική διάρκεια εκτέλε- 




Τεύχος Β' 2971/30.08.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


33757 


σης των ανωτέρω εργασιών και επομένως της αλλαγής 
κυκλοφορίας θα αρχίσει από την ημερομηνία έκδοσης 
της σχετικής απόφασης της αρμόδιας αστυνομικής δι¬ 
εύθυνσης (Αστυνομική Διεύθυνση Ορεστιάδας, Τμήμα 
Τροχαίας Ορεστιάδας). 

5. Οι εργασίες θα πραγματοποιούνται σε ώρες μειω¬ 
μένου φόρτου κυκλοφορίας. 

6. Οι αναλάμποντες φανοί πρέπει να τοποθετούνται 
ανά 6μ. 

7. Τα τεχνικά χαρακτηριστικά των πινακίδων και η 
σήμανση των εργοταξιακών μέσων θα είναι αυτά που 
περιγράφονται στο σημείο 6 και 8 αντίστοιχα της κυ- 
κλοφοριακής μελέτης (15ο σχετικό). 

8. Η συντήρηση της σήμανσης, η διαδικασία ελέγχου 
και η τοποθέτηση και απομάκρυνση των σημάτων των 
θα πραγματοποιούνται όπως περιγράφονται στο σημείο 

9. 10 και 11 αντίστοιχα της κυκλοφοριακής μελέτης 
(15ο σχετικό). 

9. Οι εργαζόμενοι στη ζώνη έργων θα πρέπει να είναι 
εύκολα ορατοί τόσο από τους οδηγούς των διερχόμενων 
οχημάτων όσο και από τους χειριστές των μηχανημάτων 
του εργοταξίου και συνεπώς θα πρέπει ο ρουχισμός ερ¬ 
γασίας να είναι υψηλής ορατότητας 

10. Για όλο το χρονικό διάστημα ισχύος των κυκλοφο- 
ριακών ρυθμίσεων οι πινακίδες σήμανσης επιβάλλεται 
να είναι ευδιάκριτες, να προειδοποιούν και να καθοδη¬ 
γούν ασφαλώς τους διερχόμενους οδηγούς και πεζούς 
και να τοποθετούνται έτσι ώστε να μην εμποδίζουν την 
οδική κυκλοφορία και να μην προκαλούν ατυχήματα. 
Επιση μαίνεται ότι απαιτείται συχνός έλεγχος των πινα¬ 
κίδων από την ανάδοχη εταιρεία όσο και από την αστυ¬ 
νομική αρχή. 

11. Για τη λήψη μέτρων ασφαλείας κατά την εκτέλεση 
του έργου του θέματος προς αποφυγή τυχόν ατυχημά¬ 
των, αστικά και ποινικά υπεύθυνος είναι ο ανάδοχος, 
σύμφωνα με τις κείμενες διατάξεις εκτελέσεως των Δη¬ 
μοσίων έργων, καθώς και για την τήρηση των κείμενων 
διατάξεων περί ασφαλείας των εργαζομένων στα έργα 
όπως αυτά αναφέρονται στα εξής: Ε.Σ.Υ. του έργου, στο 
άρθρο 37 παρ. 7 του ν. 3669/2008 Κ.Δ.Ε., στα π.δ. 395 και 
396/94 (ΦΕΚ 220/Α/19-12-1994) «Ελάχιστες προδιαγρα¬ 
φές ασφαλείας και υγείας εργαζομένων...» σε συμμόρ¬ 
φωση με τις οδηγίες 89/655 και 89/656 ΕΟΚ, καθώς και 
των τροποποιήσεών τους. 

12.0 ανάδοχος του έργου, υποχρεούται σε όλη τη δι¬ 
άρκεια τηςεκτέλεσηςτων εργασιών να τοποθετεί και να 
συντηρεί σύμφωνα με την ισχύουσα νομοθεσία και τις 
εγκεκριμένες πρότυπεςΤεχνικές Προδιαγραφές σήμαν¬ 
σης εκτελούμενων έργων (ΦΕΚ 946/Β79-7-2003) και ΦΕΚ 
905/Β720-5-2011) όπως ισχύουν σήμερα, τις απαιτούμε- 
νες πινακίδες σήμανσης, τους φωτεινούς σηματοδότες, 
φανούς, αντανακλαστικά, κ.λπ., ώστε να εξασφαλίζεται, 
με αποκλειστική μέριμνα και ευθύνη του, η ομαλή και 
ασφαλής διεξαγωγή της κυκλοφορίας των οχημάτων 
και πεζών στην περιοχή των εκτελούμενων έργων. Θα 
υπάρχει προσωπικό του αναδόχου, όποτε απαιτείται, 
για τη ρύθμιση της κυκλοφορίας, με τον κατάλληλο 
εξοπλισμό (ανακλαστική ενδυμασία, σημαίες κ.λπ.). Τα 
κατασκευαστικά χαρακτηριστικά των πινακίδων όπως 


μέγεθος, χρώμα, υλικό κατασκευής και στήριξη θα είναι 
αυτά που προβλέπονται στις Προδιαγραφές και Οδηγίες 
Σήμανσης Εκτελούμενων Έργων της Γενικής Γραμματείας 
Δημοσίων Έργων. Με την ολοκλήρωση των εργασιών 
και με ευθύνη του αναδόχου, σε όλο το μήκος θα εφαρ¬ 
μοστεί προσωρινή διαγράμμιση μέχρι να είναι δυνατή 
η εφαρμογή της οριστικής διαγράμμισης του τμήματος, 
σύμφωνα με τα αναφερόμενα στην μελέτη και τις ισχύ- 
ουσες προδιαγραφές. 

13. Ο υπεύθυνος εργοδηγός οφείλει να ενημερώνει 
άμεσα τον υπεύθυνο ασφαλείας του εργοταξίου για 
οποιοδήποτε περιστατικό συμβεί και που τυχόν θα 
προκαλέσει φθορά στη σήμανση/ασφάλιση της ζώνης 
την οποία ελέγχει. Επί πλέον ο υπεύθυνος ασφαλείας 
του εργοταξίου οφείλει να ενημερώνεται από τον τοπικό 
Σταθμό Τροχαίας, για τυχόν ύπαρξη περιστατικού που 
έχει προκαλέσει φθορά στη σήμανση-ασφάλιση εκτός 
της κύριας ζώνης του εργοταξίου την οποία μπορεί να 
ελέγξει άμεσα ο υπεύθυνος της εργοταξιακής ζώνης. Στις 
περιπτώσεις όπου παρουσιασθεί οποιαδήποτε φθορά, 
η ανάδοχος εταιρεία οφείλει να ενεργεί άμεσα για τη 
συντήρηση/αντικατάσταση των φθαρμένων στοιχείων. 

14. Θα οριστεί και θα υπάρχει υπεύθυνο άτομο το 
οποίο κατά την είσοδο και έξοδο των οχημάτων στο 
εργοτάξιο, θα επιλαμβάνεται στην μετακίνηση και επα¬ 
νατοποθέτηση των σημάτων και λοιπού εξοπλισμού στη 
θέση τους, αμέσως μετά την προσέλευση ή αναχώρηση 
του οχήματος. 

15. Η ανάδοχος εταιρεία καθ'όλη τη διάρκεια λειτουρ¬ 
γίας του εργοταξίου οφείλει να προβαίνει σε τακτικούς 
ελέγχους, σε χρονικά διαστήματα όχι αραιότερα των 
τριών ημερών για να διαπιστώνει εάν όλα τα στοιχεία 
σήμανσης και ασφάλισης είναι στη σωστή θέση και 
βρίσκονται σε καλή κατάσταση και όπου απαιτείται να 
προβαίνει στην έγκαιρη συντήρηση/αντικατάσταση των 
ελλειπόντων στοιχείων. 

16. Σε περιπτώσεις καταστροφής των στοιχείων σή¬ 
μανσης/ασφάλισης λόγω εκτάκτου περιστατικού (ατύ¬ 
χημα, ακραίες καιρικές συνθήκες), ο εργοταξιάρχης 
οφείλει να ελέγχει τα στοιχεία που κατεστράφησαν και 
να προβαίνει στην εντός 24ωρών αντικατάστασή τους, 
με κοινοποίηση της ενέργειάς του προς την επιβλέπουσα 
υπηρεσία. 

17. Οι πινακίδες θα τοποθετούνται σε επαρκές ύψος 
ώστε να γίνονται εγκαίρως αντιληπτές από τους οδηγούς 
και η στήριξή τους θα είναι τέτοια ώστε να επαρκεί έναντι 
της ανεμοπίεσης. 

18. Πριν την εφαρμογή των κυκλοφοριακών ρυθμίσε¬ 
ων θα προηγηθεί έγκαιρα συνεννόηση με τις εμπλεκόμε¬ 
νες υπηρεσίας και συγκεκριμένα την οικεία Αστυνομική 
Δ/νση, καθώς και το ΕΚΑΒ, την Π.Υ., τα σωματεία ΤΑΞΙ 
και ΚΤΕΛ. 

19. Κατά τη διάρκεια έναρξης υλοποίησης της κυκλο- 
φοριακής ρύθμισης, να υπάρχουν σημαιοφόροι στις 
κατάλληλες θέσεις, για την έγκαιρη προειδοποίηση και 
πληροφόρηση μείωσης της ταχύτητας των οχημάτων 
που κυκλοφορούν στο εν λόγω οδικό δίκτυο και πλησι¬ 
άζουν τη ζώνη των έργων. 

20. Τυχόν σήμανση ή/και εμπόδια τα οποία θα απο¬ 
μακρυνθούν ή/και θα τοποθετηθούν αλλού κατά την 
εγκατάσταση οδικού σημείου διέλευσης θα επανατοπο- 
θετηθούν στην αρχική τους θέση, στο ίδιο επίπεδο όπως 
πριν, ενώ τυχόν κατεστραμμένες πινακίδες σήμανσης θα 
αντικατασταθούν. 

21. Μετά το πέρας των εργασιών, θα απομακρυνθεί η 
εργοταξιακή σήμανση και τα αντίστοιχα τμήματα των 
οδών θα αποδοθούν πλήρως στην κυκλοφορία, απόλυτα 
καθαρά από φερτές και ξένες ύλες και ασφαλή για την 
κυκλοφορία των οχημάτων. 

22. Μετά το πέρας των εργασιών του εργοταξίου, ο 
ανάδοχος σε συνεργασία με την επιβλέπουσα υπηρεσία 
οφείλει να προβαίνει σε έλεγχο για να διαπιστωθεί αν 
όλα τα στοιχεία της εργοταξιακής σήμανσης/ασφάλισης 
έχουν αποξηλωθεί, ώστε να μη δημιουργείται σύγχυση 
στους κινούμενους, στο οδικό τμήμα, οδηγούς και εάν 
έχει αποκατασταθεί η κανονική κατακόρυφη και οριζό¬ 
ντια σήμανση καθώς και η ασφάλιση. 

23. Απαιτείται ο συχνός έλεγχος για την παρακολού¬ 
θηση και τη συντήρηση των πινακίδων, τόσο από την 
ανάδοχο εταιρεία και την επιβλέπουσα αρχή του έργου, 
όσο και από την αστυνομική αρχή. 

24. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης. 

25. Η απόφαση των προσωρινών κυκλοφοριακών 
ρυθμίσεων θα ισχύει δύο (2) μήνες από την ημερομη¬ 
νία έκδοσης της απόφασης της Αστυνομικής Δ/νσης 
Ορεστιάδας. 


26. Η σειρά υλοποίησης των τμημάτων όπου θα γίνε¬ 
ται αποκλεισμός λωρίδας, θα καθορίζεται κάθε φορά σε 
συνεννόηση με την ΔΤΕ ΠΕ Έβρου. 

27. Η Δ.Τ.Ε. Π.Ε. Έβρου είναι αρμόδιος για την υλοποί¬ 
ηση των εν λόγω κυκλοφοριακών ρυθμίσεων. 

28. Η απόφαση αυτή δεν υποκαθιστά απαιτούμενες 
άδειες και εγκρίσεις. 

Το πρωτότυπο σχέδιο και η Τεχνική Περιγραφή που 
αφορούν τις άνω κυκλοφοριακές ρυθμίσεις, διατηρούνται 
στο Αρχείο της Αποκεντρωμένης Διοίκησης Μακεδονίας- 
Θράκης (ΔΙ.ΠΕ.ΧΩ.Σ.) και στο αρχείο της Δ.Τ.Ε. Π.Ε. Έβρου. 

Η παρούσα απόφαση ισχύει από την ημέρα δημοσί¬ 
ευσής της στην Εφημερίδα της Κυβερνήσεως και εφαρ¬ 
μόζεται με την τοποθέτηση των οικείων πινακίδων σή¬ 
μανσης, των σηματοδοτών ή των διαγραμμίσεων στο 
οδόστρωμα. Η απόφαση αυτή θα αναρτηθεί στο διαδί¬ 
κτυο σύμφωνα με τις διατάξεις του ν. 3861/2010 (ΦΕΚ 
112Α713-7-2010). 

Κατά της απόφασης αυτής μπορεί να ασκηθεί προ¬ 
σφυγή ενώπιον του Υπουργού Υποδομών, Μεταφορών 
και Δικτύων, μέσα σε διάστημα τριάντα (30) ημερών από 
τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Αυγούστου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 











